Алекса Ускоковић
Алекса Ускоковић (Београд, 30. август 1999) српски је кошаркаш. Игра на позицији плејмејкера, а тренутно наступа за Борац из Чачка.

Каријера

Клупска 
Ускоковић је прошао све млађе категорије Црвене звезде. Био је један од најзапаженијих играча у саставу црвено-белих који је 2016. године стигао до финала Јуниорског турнира Евролиге у Берлину. 

Дана 8. септембра 2017. године потписао је четворогодишњи уговор са ФМП-ом. Након три сезоне у екипи ФМП-а, Ускоковић је 30. јула 2020. потписао уговор са Црвеном звездом. Први званични наступ за сениоре црвено-белих уписао је 26. новембра 2020. у Хали Пионир, на утакмици 11. кола Евролиге 2020/21, играној против Анадолу Ефеса. Био је члан Звездиног тима који је у сезони 2020/21. освојио трофеје у Јадранској лиги, Суперлиги Србије и Купу Радивоја Кораћа. Звезда га је 30. децембра 2021. проследила на позајмицу у Мегу до краја сезоне. Средином августа 2022. раскинуо је сарадњу са црвено-белима и потписао једногодишњи уговор са Мегом. Крајем септембра 2023. прешао је у чачански Борац, с којим је договорио једногодишњу сарадњу.

Репрезентативна 
Био је капитен састава јуниорске репрезентације Србије који је освојио златну медаљу на Европском првенству 2017. године.

Успеси

Клупски 
 Црвена звезда:
 Првенство Србије (1): 2020/21.
 Јадранска лига (1): 2020/21.
 Куп Радивоја Кораћа (1): 2021.

Репрезентативни 
 Европско првенство до 18 година:  2017.

Референце

Спољашње везе 
 Алекса Ускоковић на сајту -{basketball.eurobasket.com}-

Рођени 1999.
Спортисти из Београда
Српски кошаркаши
Плејмејкери
Кошаркаши чачанског Борца
Кошаркаши Мега баскета
Кошаркаши ФМП Железника
Кошаркаши Црвене звезде
Кошаркаши млађих категорија Црвене звезде